Hukumatda Davlat tilini rivojlantirish departamenti tashkil etildi

Prezident 21.10.2019 yildagi “Oʻzbek tilining davlat tili sifatidagi nufuzi va mavqeini tubdan oshirish chora-tadbirlari toʻgʻrisida”gi Farmonni imzoladi.
Oʻzbek tiliga davlat tili maqomi berilgan kun – 21 oktyabr sanasi “Oʻzbek tili bayrami kuni” deb e’lon qilindi. Tegishli qonun loyihasi 3 oy muddatda parlamentga kiritiladi. Shu muddatda “Davlat tili haqida”gi Qonunni bugungi kun talablari nuqtai nazaridan takomillashtirgan holda uning yangi tahrirdagi loyihasini ishlab chiqadilar.
Vazirlar Mahkamasi tuzilmasida Davlat tilini rivojlantirish departamenti tashkil etildi. Quyidagilar uning asosiy vazifalari hisoblanadi:
2 oy muddatda ilmiy asoslangan yangi soʻz va atamalarni rasmiy iste’molga kiritish boʻyicha Atamalar komissiyasini tashkil etish vazifasi topshirildi. Shuningdek, 2020-2030 yillarda oʻzbek tilini rivojlantirish hamda til siyosatini takomillashtirish konsepsiyasi va davlat dasturi loyihalarini ishlab chiqish lozim. Hujjatlar loyihalari 2020 yil 1 iyunga qadar tayyor boʻlishi kerak.
Oleg Zamanov.